OpenLLM-France/wikimedia huggingface dataset:
# Iceberg A-76

A-76 és un iceberg que es va desprendre de la barrera de gel Filchner-Ronne de l'Antàrtida a mitjan maig del 2021, considerat el més gros del planeta. Decennis abans, l'any 1986, ja se n'havia després un altre de la mateixa barrera, l'A-23a, que fins a l'aparició de l'A76 havia estat el de més extensió.
L'iceberg es va desprendre de la part occidental de la barrera de gel, al mar de Weddell, on ha quedat flotant. Té una morfologia allargada, i unes dimensions d'aproximadament 170 km de llarg per 25 km d'ample. La superfície, en el moment en què es fragmentà del continent, s'havia calculat en 4.320 km².
La massa d'aigua congelada va ser observada per primera vegada per Keith Makinson, un oceanograf polar de la british Antarctic Survey el maig de 2022, a partir d'imatges del satèl·lit Sentinel-1, pertanyent al programa Copernicus de l'Agència Espacial Europea.

## Referències

* ↑ CNN, Ivana Kottasová. «World's largest iceberg breaks off from Antarctica». [Consulta: 22 maig 2021].
* ↑ 324cat. «Es desprèn de l'Antàrtida l'iceberg més gran del món, amb una superfície com Mallorca», 19-05-2021. [Consulta: 22 maig 2021].
* ↑ Salvans, Aleix «L’iceberg més gros del món es torna a moure després de 30 anys encallat». Món Planeta, 24-11-2023 [Consulta: 26 novembre 2023].
* ↑ «Largest iceberg (current)» (en anglès). Guiness World Records, 28-10-2022. [Consulta: 26 novembre 2023].
* ↑ Heilweil, Rebecca. «Tracking the world’s largest iceberg» (en anglès), 20-05-2021. [Consulta: 22 maig 2021].
# Identitat (desambiguació)

«Identitat» té aquests significats:
* Conducta:
** Identitat personal.
** Identitat sexual
** Identitat social
* Matemàtiques:
** Identitat
** Identitat Abeliana
** Identitat d'Euler.
** Identitat de Bézout
** Identitat de Mac Williams
** Identitat notable.
** Funció identitat
** Matriu identitat
* Entitats:
** Identitat, Tradició, Sobirania
** Identitat Regne de Valencia
* Cinema
** Identitat (pel·lícula)
# Identitat Regne de Valencia

Identitat Regne de València (IRV) fou un partit polític valencià definit com a autonomista, democràtic, participatiu, plural i de caràcter progressista i valencianista. Fou fundat el 2000 per dissidents d'Unió Valenciana i Iniciativa de Progrés de la Comunitat Valenciana.
Es va presentar a les eleccions generals espanyoles de 2004 i el 2005 es va integrar en Coalició Valenciana, partit que acabaria deixant el 19 d'abril de 2007 per a presentar-se a les eleccions a les Corts Valencianes de 2007 i municipals en coalició junt a Unió Valenciana i Los Verdes Ecopacifistas, obtenint 22.615 vots (0,9%). També es va presentar a les eleccions generals espanyoles de 2008, amb resultats minsos.
El seu president i cap de llista per al senat per la circumscripció de València fou Miquel Saragossà i Muños, ex-president de l'associació d'amics de Vicent González Lizondo i ex-vicepresident també de Coalició Valenciana.
El seu programa se centrava en el blaverisme i la defensa de les Normes del Puig, la potenciació de les infraestructures al Regne de València, la millora i efectiva protecció de l'agricultura, pesca i ramaderia, l'arribada de l'AVE, el transvasament de l'Ebre i potenciar les senyes d'identitat valencianes.

## Referències

* ↑ «Los escindidos de Coalició Valenciana piden la dimisión de Sentandreu tras su arresto» (en castellà). Levante-EMV, 23-06-2008. Arxivat de l'original el 2016-08-14. [Consulta: 19 octubre 2015].

## Enllaços externs

* Presentació Programa Electoral d'IRV en Canal Nou
* Espot d'Identitat Regne de Valencia Votades Generals 2008
# Ievgueni Mravinski

Ievgueni Aleksàndrovitx Mravinski (en rus: Евгений Александрович Мравинский) (Sant Petersburg, 4 de juny de 1903 - Sant Petersburg, 19 de gener de 1988) va ser un director d'orquestra soviètic, considerat un dels millors intèrprets del repertori rus, especialment de les obres de Txaikovski i dels autors contemporanis soviètics (Dmitri Xostakóvitx, Serguei Prokófiev), moltes de les obres de les quals va estrenar. Del repertori tradicional destaquen les seves versions de la música de Beethoven, Wagner o Sibelius. Així mateix, va ser un excel·lent intèrpret de la música del segle XX i va defensar la música de Stravinski, Bartók, Hindemith i Honegger.

## Referències

* ↑ Bowen, José A. «Mravinsky, Yevgeny (Aleksandrovich)» (en anglès). Grove Music Online. [Consulta: 23 febrer 2021].

## Bibliografia

* TASSIE, Gregor: «A Truly Noble Conductor». Gramophone (edició dels Estats Units), maig de 2002, pàg. 36-37.
* TASSIE, Gregor: Yevgeny Mravinsky: The Noble Conductor, The Scarecrow Press, 2005 (ISBN 978-0-8108-5427-7)
# Idiots and Angels

Idiots and Angels és una pel·lícula d'animació per adults de comèdia negra estatunidenca del 2008 dirigida per Bill Plympton.

## Trama

Àngel és un home egoista, abusiu i moralment en fallida que passa l'estona en un bar local i renya els altres clients. Un dia, Angel es desperta misteriosament amb un parell d'ales a l'esquena. Les ales el fan fer bones accions, contràries a la seva naturalesa. Intenta desfer-se de les ales, però finalment es troba lluitant per aquells que veuen les seves ales com el seu bitllet per a la fama i la fortuna.

## Repartiment

* Mike Juarez com a Angel: un home egoista, trencat i arrogant que canvia d'opinió després que li comencin a tenir ales a l'esquena.
* Carrie Keranen com a rossa: la dona rossa de caràcter dolç i dona de Bart. També l'interès amorós d'Àngel.
* Marc Diraison com a Bart: el cobdiciós propietari del bar local.
* Arielle Doneson com a Fatty: la dona grassa mesquina, dura i també materialista que passa l'estona al bar amb l'esperança de guanyar fama, fortuna i l'atracció dels homes.
* Greg Sextro com a Doctor

## Producció

Segons Bill Plympton, el concepte de la pel·lícula va sorgir de la part superior del cap quan un membre del públic li va preguntar de què tractaria la seva propera pel·lícula. Plympton va dir "Es tracta d'un idiota que es desperta un matí amb ales a l'esquena". Interessat per la idea, Plympton va construir tota una història al seu voltant.
Després de la decepció comercial de l'últim llargmetratge de Plympton, Hair High, va decidir fer alguna cosa diferent, en estil, escriptura, etc. Terry Gilliam va permetre a Plympton utilitzar el seu nom per promocionar la pel·lícula, i es va titular Terry Gilliam Presents Idiots And Angels: A Bill Plympton Production en cartells promocionals.
La pel·lícula no té diàlegs, ja que Plympton es va interessar més a explicar una història a través de visuals directes.

## Premis

Va guanyar el premi al millor director al Buenos Aires Rojo Sangre de 2008.

## Referències

* ↑ Create and Create Fearlessly, Idiots and Angels: Film Review, caramellaapp.com
* ↑ Plympton, Bill. «Idiots and Angels». www.imdb.com. Bill Plympton Studios, 14-01-2009.
* ↑ «Animator Bill Plympton: “To make a film, you must have the naiveté and curiosity of a child.”» (en anglès). www.indiewire.com, 04-10-2010.
* ↑ Bill Plympton exhibe son cinéma fait main, Le Monde. 14 de gener de 2009
* ↑ PREMIOS - los ganadores del BARS 2008

## Enllaços externs

* Fragment del curt a YouTube
# Homo gautengensis

Homo gautengensis és una espècie d'hominini que ha estat proposada per l'antropòleg Darren Curnoe l'any 2010. Aquesta espècie es compon de fòssils d'hominís sud-africans anteriorment atribuïts a les espècies Homo habilis, Homo ergaster o, en alguns casos a Australopithecus i, segons Curnoe, seria de les primeres espècies del gènere Homo.

## Descobriment i anàlisi

Es va analitzar el maig de 2010 una part de crani que s'havia trobat dècades abans a Sud-àfrica a les coves anomenades de Sterkfontein de la localitat de Gauteng, prop de Johannesburg. Es va identificar l'espècie com a Homo gautengensis pel Dr. Darren Curnoe. Lee Berger i col·laboradors el consideren, però, com un tàxon invàlid per conflicte amb l'espècie Australopithecus sediba.

## Descripció

Segons Curnoe, Homo gautengensis tenia dents grosses capaces de mastegar plantes. Tenia el cervell relativament petit. Sembla que usava eines de pedra i fins i tot feia foc.
Curnoe creu que H. gautengensis només feia 1 metre d'alt i pesava uns 50 kg. Era bípede, però segurament passava molt de temps dalt dels arbres.
Segurament no tenia capacitat lingüística i no és necessàriament un antecessor directe de l'Homo sapiens.

## Referències

* ↑ Curnoe, D. 2010, "A review of early Homo in southern Africa focusing on cranial, mandibular and dental remains, with the description of a new species (Homo gautengensis sp. nov.)." HOMO - Journal of Comparative Human Biology, vol.61 pp.151-177.
* ↑ «"Reappraisal of the taxonomic status of the cranium StW 53 from the Plio/Pleistocene of Sterkfontein, in South Africa"». Arxivat de l'original el 2020-03-22. [Consulta: 6 novembre 2013].
# Ieruslan (Saràtov)

* Aquest article tracta sobre la localitat russa. Si cerqueu el riu rus, vegeu «Ieruslan».
Ieruslan - Еруслан (rus) - és un poble a l'óblast de Saràtov, a Rússia, segons el cens del 2010 tenia 1.287 habitants. Pertany al districte municipal de Mokroús.

## Referències

* ↑ «БОЛЬШАЯ САРАТОВСКАЯ ЭНЦИКЛОПЕДИЯ : Фёдоровский район : Ивановка». Arxivat de l'original el 2017-08-18.
* ↑ «Карта Новоузенского уезда Самарской губернии 1890 года». Arxivat de l'original el 2017-08-18.
# Illa Guy Fawkes

Guy Fawkes és un grup d'illes format per dos illots i dues roques en forma de mitja lluna que es troba al nord-oest de l'illa Santa Cruz i a l'oest de la de Baltra, a les illes Galápagos, a l'oceà Pacífic. El grup està deshabitat però de vegades és visitat per submarinistes.
William Beebe va visitar les illes i l'esmentà al seu llibre Galapagos: World's End. Va descriure els penya-segats, fets de capes estratificades de tuf, com a majestuosos i també va assenyalar una població de lleons marins.
L'illa rep el nom de Guy Fawkes, un militar anglès que formà part del grup catòlic anglès que planejà fallidament la conspiració de la pólvora el 1605.

## Referències

* ↑ «Topography and Landforms of Ecuador». Geology.er.usgs.gov, 24-10-2007.
* ↑ «Islas Galápagos Underwater Photography Gallery». RamblinCameras.com, 24-10-2007.
* ↑ Beebe, William. Galápogos: world's end. New York: Dover Publ, 1988. ISBN 978-0-486-25642-9.
* ↑ Williamson, Hugh Ross. The Gunpowder Plot [of 1605] (en anglès). Faber and Faber, 1951.
* ↑ «Island Names and Their Derivations». Galapagos.to, 24-10-2007.
* ↑ «Transplanted Englishman brings countryís Guy Fawkes party tradition to Burnsville». ThisWeek-Online.com, 24-10-2007.
# Ikapati

Ikapati és un cràter sobre la superfície del planeta nan Ceres, situat amb el sistema de coordenades planetocèntriques a 36.74 ° de latitud nord i 49.27 ° de longitud est. Fa un diàmetre de 50 km. El nom va ser fet oficial per la UAI el 21 de setembre del 2015 i fa referència a Ikapati, deessa de les terres conreades de les Filipines.

## Referències

* ↑ "Ikapati". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Ijúlskoie

Ijúlskoie (en rus: Ижульское) és un poble del krai de Krasnoiarsk, a Rússia, que en el cens del 2010 tenia 138 habitants. Pertany al districte de Balakhtà.

## Referències

* ↑ Топокарты ГГЦ
* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Imi (gegant)

En la mitologia escandinava, Imi o Ímir (en norrè Ymir, acusatiu Ymi) era un malvat gegant nascut de quan l'escalfor de Múspel es va topar i va fondre els gels freds de Niflheim.

## Llegenda

Mentre dormia bevia de la llet d'Audhumla. De les seves cames en va néixer un gegant mascle. De la suor de l'aixella esquerra van sortir dos gegant dels dos gèneres. D'aquests van descendir tots els gegants de gel.
Segons l'Edda en Prosa fou assassinat per Odin, Vili i Ve, els quals l'odiaven. Amb el seu cervell formaren els núvols. La terra amb la carn de la que van néixer per generació espontània els nans. Les dents i els ossos formaren les roques i la pedra. La seva sang va formar llacs i rius envoltant la terra. La seva calavera fou penjada en el cel pels quatre nans Nord, Sud, Est i Oest. Les seves celles seviren per protegir el pas cap a Asgard. Tanta sang va perdre que va ofegar a tots els gegants gelats tret d'en Bergelmir i la seva muller que varen escapar en el tronc d'un arbre.

## Fonts

A l'Edda en prosa s'ofereix una narració que es diferencia dels relats de l'Edda poètica. Els investigadors han debatut fins a quin punt el relat de Snorri sobre Imi és un intent de sintetitzar una narració coherent amb el propòsit de l'Edda en prosa i fins a quin punt Snorri va extreure del material tradicional fora del corpus que cita. A través de la lingüística històrica i la mitologia comparada, els estudiosos han relacionat Imi amb Tuisto, un ésser protogermànic va ser descrit per Tàcit a la seva etnografia Germania del segle I dC. i han identificat Imi com el ressò d'un ésser primigeni reconstruït en la mitologia protoindoeuropea.

## Referències

* ↑ «Mitologia norrena i celta | enciclopedia.cat». [Consulta: 27 maig 2024].
* 1 2 3 Manea, Irina-Maria. «Ymir» (en anglès). World History Encyclopedia, 19-02-2021. [Consulta: 23 gener 2022].
* ↑ Lindow, John. Norse Mythology: A Guide to Gods, Heroes, Rituals, and Beliefs (en anglès). Oxford University Press, 2002-10-17, p. 296. ISBN 978-0-19-983969-8.
* ↑ Grimm, Jacob. Teutonic Mythology (en anglès). George Bell, 1882, p. 344.
* ↑ Fortson, Benjamin W. Indo-European Language and Culture: An Introduction (en anglès). John Wiley & Sons, 2011-09-07, p. 30. ISBN 978-1-4443-5968-8.
# Imi

Imi va ser un dels pretendents al tron d'Accad i segurament rei, a la mort de Xar-Kali-Xarri, cap a la meitat del segle xxiii aC.
La Llista de reis sumeris menciona quatre reis que entre tots van governar tres anys però no se sap quant de temps va governar cadascun o si ho va fer sol o amb altres al mateix temps. La Llista s'expressa així:
| « | Xar-Kali-Xarri, fill de Naram-Sin, va ser rei durant 25 anys; després qui va ser rei? Qui no va ser rei? Va ser rei Irgigi? Va ser rei Nanum? Va ser rei Imi? va ser rei Elulu? Els quatre van accedir al poder reial i van regnar durant tres anys. | » |

## Referències

* ↑ Cassin, Elena (et al.) (comp.). Los imperios del Antiguo Oriente: del paleolítico a la mitad del segundo milenio. Madrid: Siglo XXI, 1975, p. 76. ISBN 84-32301183.
# Imamisme

L'imamisme (àrab: الشيعة الإثنا عشرية, ax-xīʿa al-iṯnāʿaxariyya, o, senzillament, الإثنا عشرية, al-iṯnāʿaxariyya) és una branca del xiisme (islam) que admet l'existència de dotze imams, per això als seus adeptes se'ls coneix igualment com a duodecimams (iṯnā ʿaxar = dotze), començant amb Alí ibn Abi-Tàlib i acabant amb Muhàmmad al-Mahdí. Es diferencien clarament dels corrents zaydita (cinc imams) i ismaïlita (set imams) i d'altres corrents menors que han existit per un cert temps amb altre nombre d'imams o amb diferent interpretació, per un millor equilibri en els elements exotèrics i esotèrics. Altres noms dels duodecimans foren: al-Rafida i al-Rawafid, que es van donar als primers imamites i també a algunes sectes xiïtes.
Aquesta branca creu que el dotzè imam xiïta, Muhàmmad al-Mahdí, desaparegut després de l'any 873, només reapareixerà al final dels temps per a restablir la justícia al món. Els seus seguidors es troben principalment a l'Iraq, l'Índia i a l'Iran, país en què l'imamisme és la religió oficial de l'Estat.

## Mutawali

Mutawali (en plural mutavila o mutawila, dialectal libanès mtawleh, francès métoualis) és el nom donat al Líban als xiïtes duodecimans. També es fa servir per als xiïtes duodecimans establerts a Damasc però no en altres llocs de Síria com Homs, Hamat o Alep. Inicialment se'ls va anomenar Banu Mutawal al final del segle xvii o al començament del xviii i derivava probablement del nom que els habitants xiïtes del Djabal Amil, a la regió de Baalbek, s'atorgaven a si mateixos. Van gaudir d'autonomia limitada envers els emirs del Líban al final del segle xvii, sota caps propis, els An Nassar, els Banu Harfuix i l'Al Hamada. L'origen del terme resta dubtós. El 1926 els mutawali es van fer reconèixer com una màdhhab independent amb els mateixos jutges i corts. Van participar en les milícies xiïtes que es van formar des de 1975.

## Vegeu també

* Llista d'imams xiïtes imamites, amb els dotze imams.
* Kaysaniyya.

## Referències

* ↑ Enciclopèdia de l'Islam, VII 781 a 783.
# Hâcourt

Hâcourt és un municipi francès situat al departament de l'Alt Marne i a la regió del Gran Est. L'any 2007 tenia 36 habitants.

## Demografia
### Població

El 2007 la població de fet de Hâcourt era de 36 persones. Hi havia 16 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 22 habitatges, 19 eren l'habitatge principal de la família i 3 estaven desocupats. Tots els 22 habitatges eren cases. Dels 19 habitatges principals, 18 estaven ocupats pels seus propietaris i 1 estava llogat i ocupat pels llogaters; 4 tenien tres cambres, 4 en tenien quatre i 10 en tenien cinc o més. 14 habitatges disposaven pel capbaix d'una plaça de pàrquing. A 8 habitatges hi havia un automòbil i a 6 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hâcourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 8 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 22 persones, 18 eren actives i 4 eren inactives. Les 18 persones actives estaven ocupades(10 homes i 8 dones).. De les 4 persones inactives 1 estava jubilada, 1 estava estudiant i 2 estaven classificades com a «altres inactius».

### Activitats econòmiques

L'any 2000 a Hâcourt hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Hâcourt a l'INSEE.
* Évolution et structure de la population Fitxa amb el detall de dades de Hâcourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Häfelfingen

Häfelfingen és un municipi del cantó de Basilea-Camp (Suïssa), situat al districte de Sissach.

## Enllaços externs

* Häfelfingen en Alemany, Francès o Italià al Diccionari històric de Suïssa.
* Web oficial del municipi
# Häggenschwil

Häggenschwil és un municipi del cantó de Sankt Gallen (Suïssa), situat al districte de Sankt Gallen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Inge Wersin-Lantschner

Inge Wersin-Lantschner (Innsbruck, 26 de gener de 1905 - Innsbruck, 16 de juny de 1997), de soltera Inge Lantschner, va ser una esquiadora alpina austríaca i campiona del món que va competir durant les dècades de 1920 i 1930. Els seus germans Hadwig, Otto, Gustav i Gerhard també foren destacats esquiadors.
Va estudiar a la Universitat de Viena, on exercí de professora d'esquí i natació. A la Universitat de Graz va treballar com a professora d’esports i va impartir cursos d’esquí, natació i escalada. Com a esquiadora va començar a destacar a finals de la dècada de 1920. El 1928 i el 1929 fou campiona austríaca de descens.
En el seu palmarès destaquen sis medalles al Campionat del Món d'esquí alpí, una de plata el 1931, dues de plata el 1932 i tres d'or el 1933, a Innsbruck, on guanyà l'eslàlom, el descens i la combinada.

## Referències

* 1 2 Österreichische Skistars von A-Z : emotion made in Austria. Hall in Tirol: Ablinger Garber, 2008, p. 486f. ISBN 978-3-9502285-7-1.
* ↑ «WERSIN-LANTSCHNER Inge - Athlete Information». [Consulta: 20 desembre 2020].
# ISO 3166-2:AE

ISO 3166-2:AE és el subconjunt per als Emirats Àrabs Units de l'estàndard ISO 3166-2 publicat per l'Organització Internacional per a l'Estandardització (ISO) que defineix els codis de les principals subdivisions administratives.
Actualment per als Emirats Àrabs Units l'estàndard ISO 3166-2 està definit per als set emirats que conformen l'estat.
Cada codi consisteix en dues parts, separades per un guió. La primera part és AE, el codi ISO 3166-1 alfa-2 dels Emirats Àrabs Units. La segona part són dues lletres.

## Codis actuals

Els noms de les subdivisions estan llistats com a l'estàndard ISO-3166-2 publicat per part de l'Agència de Manteniment del ISO 3166 (ISO 3166/MA).
| Codi | Nom de la subdivisió (ar) (BGN/PCGN 1956) | Nom de la subdivisió (ca) | Nom de la subdivisió (ar) |
| AE-AZ | Abū Z̧aby | Abu Dhabi | أبو ظبي |
| AE-AJ | Ajman ! 'Ajmān | Ajman | عجمانّ |
| AE-FU | Al Fujayrah | Fujairah | الفجيرة |
| AE-SH | Ash Shāriqah | Xarjah | الشارقةّ |
| AE-DU | Dubayy | Dubai | دبي |
| AE-RK | Ra's al Khaymah | Ras al-Khaimah | رأس الخيمة |
| AE-UQ | Umm al Qaywayn | Umm al-Qaiwain | أمّ القيوين |

### Notes

* ↑ El nom en català no està inclòs a l'estàndard ISO 3166-2.
* ↑ El nom en àrab escrit en alfabet àrab no està inclòs a l'estàndard ISO 3166-2.

## Canvis

Els següents canvis a l'estàndard han estat anunciat als butlletins per part de l'ISO 3166/MA des de la primera publicació del ISO 3166-2 al 1998:
| Informe | Data publicació | Descripció del canvi |
| http://www.iso.org/iso/iso_3166-2_newsletter_i-2_en.pdf Arxivat 2012-01-31 a Wayback Machine. | 21-05-2002 | Correcció ortogràfica a AE-RK |
| Informe I-3 Arxivat 2008-12-18 a Wayback Machine. | 20-08-2002 | Correcció ortogràfica a AE-AZ |

## Vegeu també

* Subdivisions dels Emirats Àrabs Units

## Enllaços externs

* ISO Online Browsing Platform: AE (Plataforma Online d'Exploració ISO: AE) (anglès)
* Emirats Àrbs Units (anglès), Statoids.com